CELEX: 52012JC0031
Language: hu
Date: 2012-11-08
Title: Együttes javaslat A TANÁCS RENDELETE a tunéziai helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló, 2011. február 4-i 101/2011/EU rendelet módosításáról

|
			
		
		
		52012JC0031
		
			Együttes javaslat A TANÁCS RENDELETE a tunéziai helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló, 2011. február 4-i 101/2011/EU rendelet módosításáról /* JOIN/2012/031 final - 2012/0318 (NLE) */
			
				
		
		
			
			   	INDOKOLÁS
(1)              
2011. január 31-én a Tanács elfogadta a tunéziai
helyzet tekintetében egyes személyekkel és szervezetekkel szemben hozott
korlátozó intézkedésekről szóló 2011/72/KKBP tanácsi határozatot.
(2)              
A ...-i 2012/…/KKBP tanácsi határozat az eltérések
alkalmazási körének kiterjesztése céljából módosítja a 2011/72/KKBP tanácsi
határozat 1. cikkében foglalt eltéréseket, hogy engedélyezni lehessen
pénzeszközök és gazdasági erőforrások felszabadítását, amennyiben azok
nélkül nem lehetne eleget tenni az EU-ban hozott bírósági vagy közigazgatási
határozatnak, illetve egy adott tagállamban végrehajtandó bírósági
határozatnak.
(3)              
E határozat hatálybaléptetéséhez módosítani kell a
tunéziai helyzetre tekintettel egyes személyekkel, szervezetekkel és szervekkel
szemben hozott korlátozó intézkedésekről szóló, 2011. február 4-i 101/2011/EU
rendeletet.
(4)              
A 101/2011/EU rendelet 9. cikke a személyek,
szervezetek és szervek által a rendelet betartásának elősegítése érdekében
folytatott információcserére vonatkozik. A 9. cikk (2) bekezdésének
megfelelően az adott vagy kapott információt kizárólag arra a célra lehet
felhasználni, amelyre azt adták vagy kapták. E módosítás egyértelművé
teszi, hogy e rendelkezés nem gátolja a tagállamokat abban, hogy nemzeti
joguknak megfelelően megosszák az ilyen információkat Tunéziával és más
tagállamokkal annak érdekében, hogy bizonyos körülmények között segítsék a
jogellenesen felhasznált eszközök visszaszerzését.
(5)              
Az Unió külügyi és biztonságpolitikai
főképviselője és az Európai Bizottság javaslatot tesz a 101/2011/EU
rendelet ennek megfelelő módosítására.
2012/0318 (NLE)
Együttes javaslat
A TANÁCS RENDELETE
a tunéziai helyzetre tekintettel egyes
személyekkel, szervezetekkel és szervekkel szemben hozott korlátozó
intézkedésekről szóló, 2011. február 4-i 101/2011/EU rendelet módosításáról

AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 215. cikkére,
tekintettel a tunéziai helyzet tekintetében egyes
személyekkel és szervezetekkel szemben hozott korlátozó intézkedésekről
szóló, 2011. január 31-i 2011/72/KKBP tanácsi határozatra[1],
tekintettel az Unió külügyi és
biztonságpolitikai főképviselője és az Európai Bizottság által
előterjesztett együttes javaslatra,
mivel:
(1)       A tunéziai helyzetre
tekintettel egyes személyekkel, szervezetekkel és szervekkel szemben hozott
korlátozó intézkedésekről szóló, 2011. február 4-i 101/2011/EU tanácsi
rendelet[2]
hatályba lépteti a 2011/72/KKBP tanácsi határozatban előírt
intézkedéseket.
(2)       A …-i 2012/…/KKBP tanácsi
határozat azzal a céllal módosítja a 2011/72/KKBP tanácsi határozatot, hogy
engedélyezni lehessen befagyasztott pénzeszközök és gazdasági erőforrások
felszabadítását, amennyiben azok nélkül nem lehetne eleget tenni az EU-ban
hozott bírósági vagy közigazgatási határozatnak, illetve egy adott tagállamban
végrehajtandó bírósági határozatnak.
(3)       A 101/2011/EU tanácsi
rendelet 9. cikke a rendelet betartásának elősegítése érdekében a
személyek, szervezetek és szervek, illetve egy adott tagállam hatáskörrel
rendelkező hatósága között megosztandó információra vonatkozik, amelyet
továbbítani kell a Bizottságnak. A 9. cikk (2) bekezdésének megfelelően az
adott vagy kapott információt kizárólag arra a célra lehet felhasználni,
amelyre azt adták vagy kapták. E rendelkezés nem gátolja a tagállamokat abban,
hogy nemzeti joguknak megfelelően megosszák az ilyen információkat Tunéziával
és más tagállamokkal, amennyiben azok szükségesek és azokat kizárólag
jogellenesen felhasznált eszközök visszaszerzésének elősegítéséhez
használják fel.
(4)       A 101/2011/EU rendeletet
ezért ennek megfelelően módosítani kell,
ELFOGADTA EZT A RENDELETET:
1. cikk
A 101/2011/EU rendelet a következőképpen
módosul:
(1)                   
Az 5. cikk helyébe a következő szöveg lép
„5. cikk
(1) A 2. cikktől eltérve, a tagállamok II.
mellékletben felsorolt honlapokon feltüntetett, hatáskörrel rendelkező
hatóságai engedélyezhetik bizonyos befagyasztott pénzeszközök vagy gazdasági
erőforrások felszabadítását, amennyiben teljesülnek a következő
feltételek:
a) a pénzeszközök vagy gazdasági erőforrások
a 2. cikkben felsorolt természetes vagy jogi személy, szervezet vagy szerv I.
mellékletbe történő felvételének időpontját megelőzően
hozott választottbírósági határozat, az EU-ban hozott bírósági vagy
közigazgatási határozat, illetve a szóban forgó időpontot
megelőzően vagy azt követően az érintett tagállamban végrehajtandó
bírósági határozat hatálya alá tartoznak;
b) a pénzeszközöket vagy gazdasági forrásokat
kizárólag ilyen határozattal biztosított vagy ilyen határozatban érvényesnek
elismert követelések teljesítésére fogják felhasználni, az ilyen követelésekkel
rendelkező személyek jogai tekintetében irányadó törvényekben és
rendelkezésekben meghatározott korlátokon belül;
c) a határozat nem az I. mellékletben felsorolt természetes
vagy jogi személy, szervezet vagy szerv javát szolgálja; valamint
d) a határozat elismerése nem ellentétes az
érintett tagállam közpolitikájával.
(2) A hatáskörrel rendelkező hatóság az e
cikk alapján megadott valamennyi engedélyről tájékoztatja a többi tagállam
hatáskörrel rendelkező hatóságát és a Bizottságot.”
2. cikk
(2)                   
A 9. cikk a (2) bekezdés után a következő, (3)
bekezdéssel egészül ki:
„(3)    A (2) bekezdés nem gátolja a tagállamokat
abban, hogy nemzeti joguknak megfelelően megosszák az információkat Tunéziával
és más tagállamokkal, amennyiben azok szükségesek és azokat kizárólag
jogellenesen felhasznált eszközök visszaszerzésének elősegítéséhez
használják fel.”
3. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, 
                                                                       a
Tanács részéről
                                                                       az
elnök
[1]               HL L 28., 2011.2.2., 62. o.
[2]               HL L 31., 2011.2.5., 1. o.